Շոն Քոնների

Սըր Թոմաս Շոն Քոնների (, ), շոտլանդացի կինոդերասան։
ԱՄՆ-ի, Մեծ Բրիտանիայի, Ֆրանսիայի և մի շարք այլ երկրների պետական պարգևների դափնեկիր է։

Հատկապես հայտնի է որպես Ջեյմս Բոնդի մասին պատմող ֆիլմաշարի առաջին դերասան։ Կինոյում խաղացել է գերազանցապես դրական կերպարների։ Նրա հերոսները արագաշարժ, ճարպիկ, ուժեղ ու հնարամիտ անձինք են՝ գաղտնի գործակալներ, լրտեսներ, զինվորականներ, թագավորներ և այլն։

 Կենսագրություն 
 Ծնողներ 
Շոն Քոններին ծնվել է 1930 թվականի օգոստոսի 25-ին Շոտլանդիայի Էդինբուրգ քաղաքում։ Հայրը՝ Ջոզեֆ Քոններին, բանվոր էր, իսկ մայրը՝ Էֆեմիի Մակլինը, հավաքարարուհիSean Connery Biography։ Նրան պապի անունով կոչեցին Թոմաս։ Քոներիի ընտրած առաջին մասնագիտությունը կաթնագործի մասնագիտությունն էրFrom the Coop with love։ Դրանից հետո ծառայության է անցել Մեծ Բրիտանիայի Թագավորական ռազմածովային ուժերում, որտեղ նա երկու դաջվածք է արել իր աջ թևին. «Scotland forever» և «Mum and Dad» («Շոտլանդիա ընդմիշտ» և «Մայրիկ և հայրիկ»)The official website of Sean Connery։

 Անձնական կյանք 
Շոն Քոններին ամուսնացել է 2 անգամ։ Առաջին կինը Դայան Սիլենտոն է, ում հետ ամուսնացել է 1962 թվականին։ 1973 թվականին նրանք ամուսնալուծվել են։ Առաջին ամուսնությունից ունի մեկ որդի՝ Ջեյսոն Քոներին (ծնվ. 1963 թվականին), որը նույնպես դարձել է դերասան։ 1997 թվականի հունիսին ծնվել է Շոն Քոններիի թոռը` Դեշիլ Քուին Քոններին` Ջեյսոնի և նրա նախկին կնոջ` ամերիկացի դերասանուհի Միա Սառայի որդին (նրանք ամուսնալուծվել են 2002 թվականին)։

1975 թվականին ամուսնացել է մասնագիտությամբ նկարչուհի Միշելին Ռոքվեբրունի հետAbout.com — Micheline Roquebrune and Sean Connery Marriage Profile , ում հետ ապրում է մինչ օրսIMDb — Biography for Sean Connery։ Ընդհանուր երեխաներ չունեն։ Միշելինը մեկ տարով մեծ է ամուսնուց։

Սկսած 2011 թվականից` հայտնի դերասանը շատ քիչ է երևում հասարակության մեջ։

 Սիրած զբաղմունքներ 
Շոն Քոններիի հոբբին գոլֆն է, նա ունեցել է սեփական հսկա գոլֆի դաշտ, որը գտնվում է Ֆրանսիայի հարավումWe half expected someone to tuck us in with a goodnight kiss։ 1999 թվականին այն վաճառել է գերմանացի միլիարդատեր Դիտմար ՀոպպինNo doubting Thomas ։ Գոլֆից բացի նա նաև ֆուտբոլի մեծ սիրահար է, նրա նախընտրած թիմերն են շոտլանդական «Գլազգո Ռեյնջերսը» և «Սելտիկը»Sir Sean’s shot at glory ։ Երիտասարդ ժամանակ զբաղվել է բոդիբիլդինգով։

Մեծ Բրիտանիայի պատերազմի վետերանների կազմակերպությունը Շոն Քոններիին 2003 թվականին՝ որպես պատվավոր անդամ, իր շարքերն Է ընդունել 1127-րդ համարի տակhttp://archives.maillist.ru/60727/128250.html#92735  Агент 007 стал агентом 1127։

 Քաղաքական գործունեություն 
Քոններին ակտիվ զբաղվում է քաղաքական գործունեությամբ և հանդիսանում է Շոտլանդիայի Ազգային կուսակցության անդամ, և կողմ է երկրի` Անգլիայից ամբողջովին անկախանալու գաղափարինSean Connery goes on the SNP offensive։ 2014 թվականի մարտին հայտարարել էր, որ կվերադառնա հարազատ երկիր, միայն եթե այն անկախանա։

 Կարիերա 
Աշխատանք փնտրելու ճանապարհին Քոններին 1951 թվականին տեղավորվում է աշխատանքի Էդինբուգի թագավորական թատրոնումBiography of Sean Connery։ Նույն թվականին ապագա դերասանը սկսվում է զբաղվել բոդիբիլդինգով։
Կինոյում սկսել է նկարահանվել սկսած 1950-ականների երկրորդ կեսից՝ սկզբնական շրջանում հեռուստատեսային ֆիլմերում։ Առաջին մեծ դերը կինոյում 1958 թվականին նկարահանված «Ուրիշ ժամանակ, ուրիշ տեղ» ֆիլմն էր։

Շոն Քոններիին հանրահայտ դարձրեց ամբողշ աշխարհում ու մեծ հռչակ բերեց գաղտնի գործակալ 007-ի՝ Ջեյմս Բոնդի մասին պատմող ֆիլմերը, որոնցից առաջինը 1962 թվականին «Բժիշկ Նոու» ֆիլմն էր։ Ընդհանուր թվով նրա մասնակցությամբ բոնդապատումի 7 ֆիլմ է նկարահանվել։ Կինոյի պատմության մեջ 6 դերասան են մարմնավորել Ջեյմս Բոնդին, բայց ամենահաջողվածները թերևս հենց նրա մասնակցությամբ ֆիլմերն են եղել։

Դերասանական աշխատանքից բացի նաև 10 ֆիլմի պրոդյուսեր է։

 Առողջական խնդիրներ 
1993 թվականին հայտարարություններ տարածվեցին այն մասին, որ Քոններին տառապում է կոկոդի քաղցկեղով (որը տարիներ շարունակ չափազանց շատ ծխելու արդյունք էր) և անցնում է հատուկ բուժում (նրա հայրը, որը ևս չափազանց շատ էր ծխում, մահացել է 1972 թվականին կերակրափողի քաղցկեղից)։ Նույնիսկ տեղեկություններ տարածվեցին, որ նա մահացել է։ Այդ շշուկները փարատելու համար նույն թվականի հոկտեմբեր ամսին նա մասնակցեց «Late Show with David Letterman» ծրագրինIMDb — Late Show with David Letterman Episode dated 25 October 1993։

2003 թվականին նրան վիրահատել են երկու աչքերի կատարակտը հեռացնելու համար։

2006 թվականի մարտի 12-ին նրա երիկամից հեռացվել է բարորակ ուռուցք։

2008 թվականին գոլֆ խաղալիս նա կոտրել է ուսի ոսկորը։

2009 թվականի հոկտեմբերին ամերիկյան «Wine Spectator» թերթին տված հարցազրույցի ժամանակ նա ասեց, որ սրտի հետ կապված խնդիրներ ունիWine Spectator magazine web site — Wine Talk: Sean Connery. Legendary actor has long enjoyed wine and the good life։

2013 թվականի օգոստոսին որոշ լրատվամիջոցներ գրեցին, որ նրա լավագույն ընկեր, դերասան սըր Մայքլ Քեյնն ասել է, որ Շոնի մոտ Ալցհայմերի հիվանդության ախտանշաններ կան։ Ըստ Մայքլի խոսքերի` նա նույնիսկ մոռացել է, որ ինքը հայտնի դերասան է, և այդ վիճակով նրան թույլատրված է միայն տեսակցել մոտիկ հարազատների ու ընկերների հետSean Connery is no longer in control of his senses says best friend Michael Caine who fears Bond star is in the grip of Alzheimer’s։ Շուտով սակայն Մայքլ Քեյնը հերքեց այդ լուրերը, անվանելով դրանք բացարձակ սուտSir Michael Caine: I DIDN'T claim my friend Sir Sean Connery has Alzheimer's disease։

 Մահ 
Մահացել է քնած ժամանակ 2020 թվականի հոկտեմբերի 31-ին կյանքի 91-րդ տարում Նասաուի (Բահամյան Կղզիներ) իր տանը սրտի կաթվածի պատճառով։

 Ֆիլմագրություն 
Ընդհանուր թվով դերասանը նկարահանվել է մոտ 90 հեռուստատեսային և գեղարվեստական ֆիլմերում։ 
Առավել նշանավոր ֆիլմերն են.
 Թիվ  Ֆիլմի անուն  Բնօրինակի անվանումը  Դերը  Ժանրը  Ռեժիսոր  Խաղընկերներ 1962  Ամենաերկար օրը  The Longest Day  Ֆլանագան  Մարտական  Էնդրյու Մարտոն, Քեն Էակին, Բերնհարդ Վիկկի  Հենրի Ֆոնդա, Ռոդ Սթայգեր, Ջոն Ուեյն 1962  Բժիշկ Նոու  Dr. No  Ջեյմս Բոնդ  Մարտական  Թերենս Յանգ  Ուրսուլա Անդրես 1963  Ռուսաստանից սիրով  From Russia with Love  Ջեյմս Բոնդ  Մարտական  Թերենս Յանգ  Դանիելա Բյանկի 1964  Մարնի  Marnie  Մարկ Ռութլանդ  Թրիլեր  Ալֆրեդ Հիչքոք   1964  Գոլդֆինգեր  Goldfinger  Ջեյմս Բոնդ  Մարտական  Գայ Համիլթոն  Տանյա Մալե, Հոնոր Բլեքմեն 1965  Գնդաձև կայծակ  Thunderball  Ջեյմս Բոնդ  Մարտական  Թերենս Յանգ  Կլոդին Օժե, Լուչանա Պալուցի 1965  Բլուր  The Hill  Ջոի Ռոբերթս  Դրամա  Սիդնի Լյումետ   1967  Ապրում ես միայն երկու անգամ  You Only Live Twice  Ջեյմս Բոնդ  Մարտական, Ֆանտաստիկ  Լյուիս Գիլբերտ  Ակիկո Վակաբայասի, Միե Համա 1968  Շալակո  Shalako  Մովսես Զեբուլոն Շալակո Չարլի  Վեստեռն  Էդվարդ Դմիտրիկ  Բրիջիտ Բարդո 1972  Անդերսոնի մագնիսական ժապավենները  The Anderson Tapes  Ջոն Դյուկ Անդերսոն  Թրիլեր  Սիդնի Լյումետ  Քրիստոֆեր Ուոքեն, Դայան Քենոն 1974  Զարդոզ  Zardoz  Զեդ  Ֆանտաստիկ  Ջոն Բուրման   1974  Սպանություն «Արևելյան ճեպընթացում»  Murder on the Orient Express  Կոլոնել Արբութնոթ  Դետեկտիվ  Սիդնի Լյումետ  Ալբերտ Ֆիննի, Ռիչարդ Ուիդմարկ, Ինգրիդ Բերգման, Էնթոնի Պերկինս, Վանեսա Ռեդգրեյվ, Լորեն Բեքոլ 1975  Մարդ, ով կդառնա թագավոր The Man Who Would Be King  Դանիել Դրավոթ  Արկածային  Ջոն Հյուսթոն  Մայքլ Քեյն, Քրիստոֆեր Պլամմեր 1976  Ռոբին և Մերիան  Robin and Marian  Ռոբին Հուդ  Արկածային  Ռիչարդ Լեսթեր  Օդրի Հեփբերն 1977  Կամուրջը շատ հեռու է  A Bridge Too Far  Գեներալ Ռեյ Ուրքուհարթ  Ռազմական  Ռիչարդ Աթենբորոու  Մայքլ Քեյն, Լոուրենս Օլիվիե,  Էնթոնի Հոփքինս, Ջեյմս Կան, Ռոբերտ Ռեդֆորդ, Ջին Հեքմեն, Մաքսիմիլիան Շելլ, Լիվ Ուլման 1979  Գնացքի առաջին մեծ կողոպուտը  The First Great Train Robbery  Փիրս  Արկածային  Ջոն Ֆորման  Դոնալդ Սազերլենդ 1979  Մետեոր  Meteor  Դոկտոր Պաուլ Բրեդլի  Ֆանտաստիկ  Ռոնալդ Նիմ  Հենրի Ֆոնդա, Նատալի Վուդ, Մարտին Լանդաու 1979  Կուբա  Cuba  մայոր Փոլ Բրեդլի  Թրիլեր, Մելոդրամա  Ռիչարդ Լեսթեր   1981  Օտար հողատարածք  Outland  Օ'Նիլ  Ֆանտաստիկ, Մարտական  Պիտեր Հայամս   1981  Ժամանակի ավազակները  Time Bandits  թագավոր Ագամեմնոն  Ֆենտեզի, Մարտական  Թերրի Գիլյամ  Ռալֆ Ռիչարդսոն, Դևիդ Ուորներ 1982  Մի ամառվա հինգ օր  Five Days One Summer  Դուգլաս Մերեդիթ  Դրամա  Ֆրեդ Ցինեման   1983  Երբեք մի ասա երբեք  Never Say Never Again  Ջեյմս Բոնդ  Մարտական  Իրվին Կերշներ  Ռոուեն Ատկինսոն, Մաքս ֆոն Սյուդով, Քիմ Բեսինջեր 1986  Լեռնցին  Highlander  Ջոն Սանչես Վիլա-Լոբոս Ռամիրեզ  Մարտական, Ֆանտաստիկ  Ռասսել Մալկահի  Քրիստոֆեր Լամբեր 1986  Վարդի անունը  Der Name der Rose  Ուիլյամ Բասկերվիլ  Թրիլեր, Դրամա  Ժան-Ժակ Անո  Քրիստիան Սլեյթեր, Ֆարիդ Մյուրեյ Աբրահամ 1987  Անձեռնմխելիները  The Untouchables  Ջիմ Մելոուն  Թրիլեր, Դրամա  Բրայա դե Պալմա  Քեվին Քոսթներ, Ռոբերտ Դե Նիրո, Էնդի Գարսիա 1989  Ինդիանա Ջոնսը և խաչակրաց վերջին արշավանքը  Indiana Jones and the Last Crusade  պրոֆեսոր Հենրի Ջոնս  Արկածային  Սթիվեն Սփիլբերգ  Հարիսոն Ֆորդ, Ջոն Ռիս-Դևիս 1989  Ընտանեկան գործ  Family Business  Ջեսսի  Դրամա, Կատակերգություն  Սիդնի Լյումետ  Դասթին Հոֆման, Մեթյու Բրոդերիկ 1990  Որս «Կարմիր Հոկտեմբերի ետևից»  The Hunt for Red October  Կապիտան Մարկո Ռամուս  Մարտական  Ջոն Մաքթիրնան  Սեմ Նիլ, Ալեք Բոլդուին, Ջեյմս Էռլ Ջոնս, Ստելլան Սկարսգարդ 1990  Ռուսական տունը  The Russia House  Բարթելամյու Բարլի Սքոթ Բլայեր  Դրամա  Ֆրեդ Սկեպսի  Միշել Պֆայֆեր, Ռոյ Շայդեր, Քեն Ռասել 1991  Լեռնցին 2. Թարմացում  Highlander II։ The Quickening  Ջոն Սանչես Վիլա-Լոբոս Ռամիրեզ  Մարտական, Ֆանտաստիկ  Ռասսել Մալկահի  Քրիստոֆեր Լամբեր, Մայքլ Այրոնսայդ 1991  Ռոբին Հուդ։ Գողերի արքայազնը  Robin Hood։ Prince of Thieves  թագավոր Ռիչարդ  (տիտրերում գրված չէ)  Արկածային  Քեվին Ռեյնոլդս  Քեվին Քոսթներ, Մորգան Ֆրիման, Ալան Ռիքմեն, Քրիստիա Սլեյթեր 1992  Հեքիմ  Medicine Man  դոկտոր Ռոբերթ Քեմբել  Արկածային  Ջոն Մաքթիրնան   1993  Ծագող արև  Rising Sun  Կապիտան Ջոն Քոնոր  Թրիլեր, Դրամա  Ֆիլիպ Քաուֆման  Ուեսլի Սնայփս, Հարվի Քեյթլ, Սթիվ Բուշեմի 1994  Լավ մարդը Աֆրիկայում  A Good Man in Africa  Դոկտոր Ալեքս Մյուրեյ  Կատակերգություն  Բրյուս Բերեսֆորդ   1995  Առաջին ասպետը  First Knight  Արթուր թագավոր  Արկածային  Ջերրի Զակեր  Ռիչարդ Գիր, Ջուլիա Օրմոնդ 1996  Ժայռը (ֆիլմ, 1996)  The Rock  Ջոն Փաթրիկ Մեյսոն  Մարտական  Մայքլ Բեյ  Նիկոլաս Քեյջ, Էդ Հարիս, Ուիլյամ Ֆորսայթ, Դևիդ Մորս, Մայքլ Բին 1996  Վիշապի սիրտը  DragonHeart  Դրակո (հնչյունավորում)  Ֆենտեզի  Ռոբ Քոեն  Դենիս Քույեդ, Փիթ Փոսթլեթուեյթ 1998  Վրիժառուները  The Avengers  սըր Օգոստոս դը Վինտեր  Մարտական, Թրիլեր  Ուիլլարդ Քերոլ  Ռալֆ Ֆայս, Ումա Թուրման 1998  Սիրո փոփոխականությունը  Playing by Heart  Պոլ  Դրամա, Մելոդրամա  Ուիլլարդ Քերոլ  Անջելինա Ջոլի, Դենիս Քուեյդ, Ջինա Ռոուլենդս, Էլլեն Բերստին 1999  Թակարդ  Entrapment  Ռոբերտ Մաքդագլ  Թրիլեր  Ջոն Էմիել  Քեթրին Զետա-Ջոնս 2000  Գտնել Ֆորեսթերին  Finding Forrester  Ուիլյամ Ֆորեսթեր  Դրամա  Գաս Վան Սենթ  Ֆարիդ Մյուրեյ Աբրահամ 2003  Երևելի ջենտլմենների լիգա  The League of Extraordinary Gentlemen  Ալան Քուոթերմայն  Ֆենտեզի  Սթիվեն Նորինգտոն  

 Մրցանակներ և պարգևներ 
 Ֆիլմեր 
Ընդհանուր թվով ստացել է 32 տարբեր կինոմրցանակ, ներկայացված է եղել ևս 15-ի, որոնց թվում.
 1 Օսկար երկրորդ պլանի լավագույն դերասան անվանակարգում 1988 թվականին «Անձեռմխելիները» ֆիլմում խաղացած դերի համար
 3 Ոսկե Գլոբուս
 Բրիտանական կինոյի և հեռուստատեսության ակադեմիայի 5 մրցանակ
 2 BAFTA կինոմրցանակ և այլն

Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցանկում Շոն Քոններիի հերոս Ջեյմս Բոնդը «Բժիշկ Նո» ֆիլմում 3-րդ տեղում է որպես դրական հերոս։

 Պետական պարգևներ 
Բազմաթիվ պետական պարգևների դափնեկիր է՝ մոտ 15 մրցանակ։
Դրանցից առավել արժեքավորներն են.

 1987 - Ֆրանսիայի արվեստի և գրականության պատվո շքանշան
 1991 - Ֆրանսիայի Պատվո Լեգեոնի շքանշան
 1999 - «Քենեդու անվան Կենտորնի Շքանշան» (Kennedy Center Award). ԱՄՆ, Վաշինգտոն
 2000 - «Սըր», ասպետական կոչում, շնորհվել է թագուհի Էլիզաբեթ II-ի կողմից։ Արարողությունը կայացել է 2000 թվականի հուլիսի 5-ին ԷդինբուրգումSir Sean’s pride at knighthood 
 2001 - Ուիլյամ Վոլոսի անվան մրցանակ (William Wallace Award), շնորհվել է ԱՄՆ-ի շոտլանդական ֆոնդի կողմից Շոտլանդիայի պատմության և երկրի հանրահայտության մեջ ունեցած ավանդի համար

 ՀոնորարներFreewebs.com — Sean Connery 
 «Ժամացույցի մեխանիզմով կողպեքը» (1957), £ 100
 «Տարզանի մեծագույն արկածները» (1959), $ 5600
 «Բժիշկ Նոու» (1962), $ 125 000 ($ 17 000 գումարած վարձույթից ստացված եկամտի տոկոս)
 «Ռուսաստանից սիրով» (1963), $ 250 000
 «Մարնի» (1964), $ 400 000
 «Գոլդֆինգեր» (1964), $3 050 000 ($ 500 000 գումարած վարձույթից ստացված եկամտի 5%)
 «Գնդաձև կայծակ» (1965), $ 750 000 ($ 600 000 գումարած վարձույթից ստացված եկամտի 25%)
 «Ապրում ես միայն երկու անգամ» (1967), $ 1 000 000 ($ 750 000 գումարած վարձույթից ստացված եկամտի 25%)
 «Շալակո» (1968), $ 1 000 000 (գումարած վարձույթից ստացված եկամտի տոկոս)
 «Հավերժ ադամանդներ» (1971), $ 6 675 000 ($ 1 200 000 գումարած վարձույթից ստացված եկամտի 12.5%)
 «Զարդոզ» (1974), $ 200 000
 «Կամուրջը շատ հեռու է» (1977), $ 500 000
 «Լեգենդ սըր Հեվեյնի մասին» (1982), $ 600 000
 «Երբեք մի ասա երբեք» (1983), $ 6 410 000 ($ 5 000 000 գումարած վարձույթից ստացված եկամտի 5%)
 «Որս «Կարմիր Հոկտեմբերի ետևից» (1990), $ 4 000 000
 «Ռուսական տուն» (1990), $ 5 000 000
 «Լեռնցին 2. Թարմացում» (1991), $ 3 500 000
 «Ռոբին Հուդը գողերի արքայազն» (1991), $ 250 000
 «Հեքիմ» (1992), $ 6 000 000
 «Ժայռը» (1996), $ 15 000 000
 «Թակարդ» (1999), $ 20 000 000
 «Գտնել Ֆորեսթերին» (2000), $ 15 000 000
 «Երևելի ջենտլմենների լիգան» (2003), $ 17 000 000

 Պատկերասրահ 

 Ծանոթագրություններ 

 Գրականություն 
 Коннери Ш., Григор М. быть шотландцем / Пер. с англ. А. Богословского. СПб.։ Азбука, Азбука-Аттикус, 2013. — 432 с., ил., 3000 экз., ISBN 978-5-389-05267-3
 Cohen, Susan; Cohen, Daniel (1985). Hollywood hunks and Heroes. New York City, New York։ Exeter Books. p. 33. ISBN 0-671-07528-4. OCLC 12644589.
 Sellers, Robert (December 1999). Sean Connery։ a celebration. Robert Hale. ISBN 978-0-7090-6125-0. Retrieved 14 July 2011.
 Yule, Andrew (1992). Sean Connery։Neither Shaken Nor Stirred. Little, Brown Book Group. ISBN 978-0-7515-4097-0.

 Արտաքին հղումներ 

 Պաշտոնական կայք
 Internet Movie Database կայքում
 kinopoisk.ru կայքում
 Internet Broadway Database
 Turner Classic Movies կայքում

Կատեգորիա:1930 ծնունդներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի ռեժիսորներ
Կատեգորիա:Բրիտանացի դերասաններ
Կատեգորիա:Երկրորդ պլանի լավագույն դերասան Օսկարի մրցանակակիրներ
Կատեգորիա:Հոլիվուդյան դերասաններ
Կատեգորիա:Շոտլանդացի դերասաններ
Կատեգորիա:Պրոդյուսերներ
Կատեգորիա:Օգոստոսի 25 ծնունդներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի կինոդերասաններ
Կատեգորիա:Թատրոնի դերասաններ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Սրտամկանի ինֆարկտից մահացածներ
Կատեգորիա:Հոլիվուդյան փառքի ծառուղի
Կատեգորիա:Հնչյունավորողներ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Երկարակյացներ